Juzupoles ciems
Juzupoles ciems (vai Juzopoles ciems) bija Rēzeknes rajona administratīvi teritoriāla vienība tā ziemeļos. 1945. gada 2. novembrī Rēzeknes apriņķa Bērzgales pagastā izveidoja Juzupoles ciema padomi. 1949. gada 31. decembrī, pēc pagasta likvidēšanas, ciemu iekļāva Rēzeknes rajonā. Ciemu likvidēja 1954. gada 14. jūnijā, kolhoza «Uzvara» teritoriju iekļaujot Gailumu ciemā, bet kolhoza «Trudovik» teritoriju — Bērzgales ciemā.